

|  |
| --- |
| Consiliul Național pentru Asistența  Juridică Garantată de Stat |

**Aprobat prin Hotărârea Consiliului Naţional pentru Asistenţa Juridică Garantată de Stat**

**Nr. \_\_\_\_ din \_\_\_\_\_\_\_\_\_\_\_\_\_\_ 2017**

**CURRICULUM**

**DE INSTRUIRE CONTINUĂ**

**A AVOCAŢILOR CARE ACORDĂ ASISTENŢĂ JURIDICĂ GARANTATĂ DE STAT**

**PE CAUZE CIVILE CU IMPLICAREA COPIILOR**

1. **PRELIMINARII**

Convenţia cu privire la drepturile copilului prevede că, în toate deciziile care îi privesc pe copii, fie că sunt luate de instituţii publice sau private de ocrotire socială, fie de tribunale, autorităţi administrative sau de organe legislative, interesul superior al copilului trebuie să fie luat în considerare cu prioritate.

Privit prin prisma vulnerabilităţii sale, determinate de imaturitatea sa fizică şi intelectuală, dar şi prin prisma recunoaşterii sale incontestabile ca subiect de drept cu drepturi depline, copilul participă în mod inerent, în procedurile judiciare, inclusiv în cele civile.

Recomandarea 874 (1979) a Adunării Parlamentare a Consiliului Europei precizează ca un prim principiu că *"copiii nu trebuie sa mai fie considerați proprietatea părinților ci trebuie să fie recunoscuți ca indivizi având propriile drepturi și nevoi"*. Din această recomandare derivă necesitatea ca copiii să aibă propria [reprezentare juridică](https://ro.wikipedia.org/w/index.php?title=Reprezentare_juridic%C4%83&action=edit&redlink=1) prin intermediul unui avocat oferit în mod gratuit de către stat, care va apăra interesul superior al copilului și nu al părinților sau a reprezentantului legal.

Calitatea actului de justiţie este direct proporţională cu gradul de pregătire profesională a participanților la proces (avocați, reprezentanți ai autorității tutelare, membri corpului judecătoresc) precum şi cu integritatea morală a acestora.

Avocatul are un rol distinct în asigurarea respectării tuturor acestor exigenţe, eforturile acestuia în cauzele civile cu implicarea copiilor urmând să fie orientate spre:

* promovarea măsurilor eficiente de comunicare cu copilul şi reprezentantul său legal, orientate spre conlucrare, transparenţă şi respect reciproc;
* identificarea metodelor eficiente de management a cazurilor de conflict ce apare între avocat şi copil/reprezentatul legal al acestuia;
* informarea şi pregătirea copilului pentru participarea în cadrul acțiunilor procesuale;
* adaptarea mediului de desfăşurare a acțiunilor procesuale la particularitățile copilului, cu respectarea interesului superior al lui;
* asigurarea participării active şi depline a copilului şi reprezentantului său legal în procesul de decizie în privința soluționării litigiului civil, respectând dorinţele justificate şi valorificând opiniile acestora;
* asigurarea protecției psihice și fizice prin abordarea holistică şi multidisciplinară continuă, care să răspundă ansamblului nevoilor copilului implicat în cauze civile;
* individualizarea asistenţei în funcţie de specificul fiecărui caz civil şi de nevoile persoanei asistate.

Justiţia este concepută de oameni şi înfăptuită de oameni pentru oameni. Avocatul trebuie să conștientizeze că în spatele unor nume şi a unor date din dosare stau oameni reali, cărora hotărârile judecătoreşti le marchează viaţa. Acest lucru imprimă o colosală responsabilitate activității avocatului ce acordă asistență juridică copilului. Bunele intenţii nu sunt suficiente pentru realizarea unei apărări eficiente și holiste. Profesionalismul şi aplicarea corectă a legii sunt condiţii indispensabile eficientizării justiției pentru copii. Astfel, buna pregătire profesională este o obligaţie sacră pentru fiecare avocat ce acordă asistență juridică garantată de stat.

Exercitarea efectivă a rolului de avocat al copilului implică anumite cunoştinţe, abilităţi şi atitudini. Un asemenea set de competenţe poate fi asigurat doar printr-o formare profesională continuă. Pentru a asigura un proces coerent şi un traseu educaţional eficient al instruirii continue, a fost elaborat prezentul Curriculum de instruire a avocaţilor care acordă asistenţă juridică garantată de stat în cauzele cu implicarea copiilor în cauze civile.

Acest curriculum constituie o contribuţie, menită să asiste în mod practic avocații ce acordă asistență juridică garantată de stat copiilor implicați în cauze civile, dar şi alte categorii de jurişti, în pregătirea lor profesională. Curriculum prezintă subiecte ce reflectă garanţiile unui proces echitabil în cauzele civile cu implicarea copiilor, particularităţile anumitor categorii de cauze civile cu implicarea copiilor, dar și jurisprudenţa instanțelor naționale și a Curţii Europene a Drepturilor Omului.

**II. COMPETENȚE**

* interacţionarea cu reprezentantul legal și copilul implicat în cauze civile adaptată nevoilor şi particularităţilor beneficiarilor de asistenţă juridică garantată de stat;
* acordarea serviciilor juridice efective de informare şi consultare a reprezentantului legal și copilului implicat în cauze civile;
* întocmirea documentelor cu caracter juridic care asigură dreptul la un proces echitabil pentru copilul implicat în cauze civile;
* formularea strategiei de reprezentare prin consultarea reprezentantului legal și copilului implicat în cauze civile, cu respectarea interesului superior al copilului;
* respectarea standardelor de calitate în cadrul reprezentării intereselor copiilor în toate fazele procesului civil;
* aplicarea principiilor justiţiei prietenoase copiilor în activitatea cotidiană de avocat;
* ţinerea evidenţei documentare a prestării serviciilor de asistenţă juridică calificată garantată de stat copiilor implicați în cauze civile.

**III. PRINCIPALELE OBIECTIVE**

La sfârşitul cursului de instruire, participanţii vor fi capabili:

* **La nivel de cunoaştere şi înţelegere:**
* să explice tendinţele internaţionale şi europene în domeniul justiţiei pentru copii;
* să descrie noile tendinţe în domeniul justiţiei civile pentru copii în Republica Moldova;
* să schiţeze organizarea şi managementul sistemului de acordare a asistenţei juridice garantate de stat copiilor în sistemul de justiţie civilă;
* să explice prevederile legislative naţionale ce reflectă participarea copilului în examinarea cauzelor civile;
* să interpreteze spectrul de drepturi şi obligaţii pe care le are copilul implicat în sistemul de justiţie civilă;
* să identifice dificultăţile în respectarea exigenţelor speciale la toate fazele procesului civil cu implicarea copiilor;
* **La nivel de aplicare:**
* să deducă din actele internaţionale şi europene exigenţele faţă de un sistem de justiţie civilă prietenos copilului;
* să întocmească acte ce ţin de preluarea, evidenţa şi raportarea cazului de acordare a asistenţei juridice garantate de stat copiilor implicați în cauze civile;
* să determine tactica avocatului de acordare a asistenţei juridice ajustate nevoilor copiilor implicați în cauze civile;
* să formuleze procedee tactice privind respectarea interesului superior al copilului la toate fazele procesului civil;
* să elaboreze tactica interacţiunii avocatului cu reprezentantul legal, cu serviciile de asistenţă socială şi psihologică ce asistă copilul implicat în cauze civile;
* să identifice subiectele ce urmează a fi puse în faţa experţilor la examinarea cauzelor civile cu implicarea copiilor;
* să stabilească modalitatea de desfăşurare a primului interviu cu copiii implicați în cauze civile şi reprezentanţii legali ai acestora, precum şi modalitatea de comunicare şi interacţionare ulterioară cu aceştia;
* să proiecteze acţiunile avocatului-reprezentant al copiilor implicați în cauze civile la faza de intentare a procesului civil, în cadrul probatoriului, şedinţei preliminare, cercetării judecătoreşti şi dezbaterilor judiciare, căilor de atac, orientate la pregătirea copilului pentru participarea în cadrul acţiunilor procesuale;
  + - * să dezvolte eventualele acțiuni ale avocatului pentru asigurarea realizării procesului de mediere luând în calcul particularitățile medierii în cauzele civile cu implicarea copiilor;
* **La nivel de integrare:**
* să demonstreze respectarea şi aplicarea unor proceduri distincte în cauzele civile cu implicarea copiilor integrând principiile asistenţei juridice a copiilor în activitatea cotidiană;
* să soluţioneze probleme dificile în activitatea de acordare a asistenţei juridice garantate de stat copiilor implicați în cauze civile implicați în cauze civile asigurând protecţia fizică şi psihică a copiilor;
* să recomande soluţii pentru depăşirea dificultăţilor de implementare a exigenţelor speciale faţă de un sistem de justiţie prietenos copilului în Republica Moldova;
* să propună modalităţi de depăşire a problemelor cu care se poate întâlni copilul la toate fazele procesului civil, găsind soluțiile utile situației copilului;
  + - * să ţină evidenţa corespunzătoare a acordării asistenţei juridice garantate de stat copiilor implicați în cauze civile şi să respecte cerinţele de confidenţialitate;
      * să implice specialiştii pentru implementarea unor activităţi de suport şi protecţie a copiilor implicați în cauze civile.

**V. TEMATICA ȘI REPARTIZAREA ORIENTATIVĂ A ORELOR**

|  |  |  |
| --- | --- | --- |
|  | Aspecte practice privind organizarea şi acordarea asistenţei juridice calificate garantată de stat copilului în sistemul de justiţie civilă al Republicii Moldova. | 1 oră |
|  | Justiţia pentru copii. Integrarea principiilor asistenţei juridice a copiilor în activitatea cotidiană a avocatului. | 1,5 ore |
|  | Interacţiunile avocatului cu copilul implicat în cauze civile și reprezentantul legal al acestuia. | 3 ore |
|  | Reprezentarea intereselor copilului implicat în cauze civile în cazurile care pot fi rezolvate prin mediere sau împăcarea părţilor. | 3 ore |
|  | Reprezentarea intereselor copilului la faza de intentare a procesului civil în faţa primei instanţe. | 3 ore |
|  | Reprezentarea intereselor copilului la faza de pregătire a pricinii civile pentru dezbaterile judiciare. | 1,5 ore |
|  | Reprezentarea intereselor copilului la examinarea cauzei civile în fond și în cadrul căilor de atac. | 3 ore |
|  | Reprezentarea intereselor copilului la faza de executare a hotărârilor judecătoreşti. | 1,5 ore |
|  | Asistența juridică garantată de stat acordată copilului în cadrul procedurilor specifice protecției copilului. | 3 ore |
|  | Reprezentarea intereselor copilului în cadrul procedurilor extrajudiciare. | 3 ore |
|  | Evaluarea cursului. | 0,5 ore |
| **Total** | | **24 ore** |

**VI. UNITĂȚI TEMATICE**

|  |  |  |
| --- | --- | --- |
| **Unități tematice** | **Strategii didactice și**  **resurse logistice** | **Sugestii pentru**  **lucrul individual** |
| ***Tema 1.*** **Aspecte practice privind organizarea şi acordarea asistenţei juridice calificate garantată de stat copilului în sistemul de justiţie civilă.** | | |
| 1. Asistența  juridică garantată de stat: categorii de beneficiari şi spectru de servicii; 2. Conţinutul asistenţei  juridice calificate garantată de stat; 3. Drepturile şi obligaţiile avocatului care acordă asistenţă juridică calificată garantată de stat în cauzele civile cu implicarea copiilor; 4. Drepturile şi obligaţiile beneficiarului de asistenţă juridică calificată garantată de stat; 5. Aspecte de management al serviciilor de asistenţă juridică calificată garantată de stat. Interacţiunea cu Oficiul Teritorial al CNAJGS. | Prezentare/prelegere;  Brainstorming;  Studii de caz;  Dezbateri;  Multimedia;  Tablă flipchart | Lectura surselor bibliografice;  Soluționarea studiilor de caz;  Activități individuale și de grup |
| ***Tema 2.* Justiţia pentru copii. Integrarea principiilor asistenţei juridice a copiilor în activitatea cotidiană a avocatului.** | | |
| 1. Norme şi standarde internaționale în materie de justiţie pentru copii; 2. Principii generale privind drepturile copilului implicat în procesul civil; 3. Principii specifice justiției pentru copii; 4. Asigurarea unei asistențe juridice ajustate copiilor și cu menținerea standardelor de calitate; 5. Abordarea complexă/multidisciplinară. | Prezentare/prelegere;  Brainstorming;  Studii de caz;  Joc de rol;  Dezbateri;  Multimedia;  Tablă flipchart | Lectura surselor bibliografice;  Soluționarea studiilor de caz;  Activități individuale și de grup |
| ***Tema 3.* Interacţiunile avocatului cu copilul implicat în cauze civile și reprezentantul legal al acestuia.** | | |
| 1. Nevoile speciale ale copilului implicat în cauze civile; 2. Interviul cu copilul implicat în cauze civile şi reprezentantul legal al acestuia; 3. Pregătirea copilului pentru participarea în cadrul examinării cauzei civile; 4. Comunicarea cu copilul implicat în cauze civile; 5. Interacțiunea avocatului cu reprezentantul legal al copilului implicat în cauze civile; 6. Cooperarea avocatului cu serviciile de asistenţă socială şi psihologică. | Brainstorming;  Joc de rol;  Studii de caz;  Dezbateri;  Tablă flipchart | Lectura surselor bibliografice;  Soluționarea studiilor de caz;  Activități individuale și de grup |
| ***Tema 4.* Reprezentarea intereselor copilului implicat în cauze civile în cazurile care pot fi rezolvate prin mediere sau împăcarea părţilor.** | | |
| 1. Aplicarea medierii în procesul civil; 2. Statutul mediatorului; 3. Procesul de mediere; 4. Asistența acordată de avocat la împăcarea părților; 5. Participarea copilului în procesul de decizie în privința soluționării litigiului prin mediere sau împăcare. | Studii de caz;  Dezbateri;  Tablă flipchart  Multimedia | Lectura surselor bibliografice;  Soluționarea studiilor de caz;  Examinarea materialelor unei cauze civile;  Activități individuale și de grup |
| ***Tema 5.* Reprezentarea intereselor copilului la faza de intentare a procesului civil în faţa primei instanţe.** | | |
| * 1. Acţiunile avocatului în privința colectării și administrării probelor în funcţie de circumstanţe şi natura litigiului;   2. Prelucrarea, stocarea și utilizarea datelor cu caracter personal;   3. Acţiunile avocatului în procesul de consultare a proiectului cererii de chemare în judecată sau a cererii depuse în procedură specială cu copilul şi reprezentantul său legal. | Brainstorming;  Joc de rol;  Studii de caz;  Dezbateri;  Tablă flipchart | Soluționarea studiilor de caz;  Examinarea materialelor unei cauze civile;  Analiza practicii judecătoreşti;  Activități individuale și de grup |
| ***Tema 6.* Reprezentarea intereselor copilului la faza de pregătire a pricinii civile pentru dezbaterile judiciare.** | | |
| 1. Identificarea gradului şi necesitatea participării copilului la examinarea cauzei civile; 2. Participarea avocatului în cadrul ședinței preliminare și părții pregătitoare a ședinței de judecată; 3. Acţiunile avocatului ce reprezintă interesele copilului cu statut de reclamant; 4. Acţiunile avocatului ce reprezintă interesele copilului cu statut de pârât; 5. Pregătirea copilului pentru participarea în şedinţa de judecată. | Prezentare/prelegere;  Brainstorming;  Studii de caz;  Joc de rol;  Dezbateri;  Multimedia;  Tablă flipchart | Lectura surselor bibliografice;  Soluționarea studiilor de caz;  Activități individuale și de grup |
| ***Tema 7.* Reprezentarea intereselor copilului la examinarea cauzei civile în fond și în cadrul căilor de atac.** | | |
| * 1. Participarea avocatului copilului la cercetarea judecătorească;   2. Participarea avocatului copilului la dezbaterile judiciare;   3. Pledoaria avocatului copilului implicat în cauze civile;   4. Participarea avocatului copilului la examinarea cauzelor civile în procedurile speciale;   5. Reprezentarea intereselor copiilor în cadrul căilor ordinare de atac;   6. Asigurarea drepturilor privind confidențialitatea și securitatea copilului martor în procese civile. | Brainstorming;  Joc de rol;  Studii de caz;  Dezbateri;  Tablă flipchart | Lectura surselor bibliografice;  Soluționarea studiilor de caz;  Examinarea materialelor unei cauze civile;  Analiza practicii judecătoreşti;  Activități individuale și de grup |
| ***Tema 8.*** **Reprezentarea intereselor copilului la faza de executare a hotărârilor judecătoreşti.** | | |
| 1. Procedura de executare silită; 2. Asistența acordată de avocat copilului și reprezentantului legal al acestuia la prezentarea documentului executoriu spre executare; 3. Asistența acordată copilul în faţa executorului judecătoresc; 4. Acțiunile avocatului în procedura de conciliere a părţilor în procedura de executare, precum şi la alte acţiuni de executare. | Dezbateri;  Joc de rol;  Studii de caz;  Tablă flipchart | Lectura surselor bibliografice și a suportului de curs;  Soluționarea studiilor de caz;  Activități individuale și de grup; |
| ***Tema 9.* Asistența juridică garantată de stat acordată copilului în cadrul procedurilor specifice protecției copilului.** | | |
| 1. Acțiunile avocatului ce reprezintă interesele copilului în procedura de stabilire/constatare a paternităţii; 2. Acțiunile avocatului ce reprezintă interesele copilului în procedura de decăderea din drepturi părintești; 3. Acțiunile avocatului ce reprezintă interesele copilului în procedura de adopţie; 4. Acțiunile avocatului în procedura de aplicare a ordonanţei de protecţie a victimei violenţei în familie. | Dezbateri;  Joc de rol;  Studii de caz;  Tablă flipchart | Lectura surselor bibliografice și a suportului de curs;  Soluționarea studiilor de caz;  Activități individuale și de grup;  Analiza practicii judecătoreşti; |
| ***Tema 10.* Reprezentarea intereselor copilului în cadrul procedurilor extrajudiciare.** | | |
| 1. Acțiunile avocatului în procesul de asistenţă a copilului în cadrul examinării cazului de către autoritatea tutelară; 2. Asistenţa copilului în cadrul procedurii de reducere a vârstei matrimoniale; 3. Asistenţa copilului în cadrul examinării cazului de către oficiile de stare civilă cu referire la schimbarea numelui; 4. Asistenţa copilului în cadrul procedurii de emancipare. | Dezbateri;  Joc de rol;  Studii de caz;  Tablă flipchart | Lectura surselor bibliografice și a suportului de curs;  Soluționarea studiilor de caz;  Activități individuale și de grup; |

**VII. EVALUAREA**

Evaluarea audienților se va efectua prin analiza nivelului de implicare:

* în cadrul activităților de instruire;
* la dezbateri;
* la realizarea activităților individuale;
* la realizarea activităților de grup;
* la soluționarea spețelor.

Evaluarea cursului se va efectua prin chestionare de evaluare, completate de către audienţi la finalul cursului.

**VIII. BIBLIOGRAFIE**

**Convenţia cu privire la drepturile copilului**, adoptată de Adunarea Generală a Naţiunilor Unite la 20 noiembrie 1989 la New York. A intrat în vigoare la 20 septembrie 1990. Republica Moldova a aderat la Convenţie prin Hotărârea Parlamentului nr.408-XII din 12.12.1990. În vigoare pentru Republica Moldova din 25 februarie 1993. Publicată în Ediţia oficială „Tratate internaţionale”, 1998, volumul I, pag.51;

1. **Expertiza judiciară în cauzele privind minorii**/ Dolea I., Doraş S., Baciu G., Institutul de Reforme Penale, Chişinău, 2005;
2. **Culegere de acte naţionale şi internaţionale în domeniul protecţiei copilului şi familiei**, UNICEF, Chişinău 2007;
3. **Ghid de audiere a copilului în proceduri judiciare/** Pivniceru M. M., Luca C.;Bucureşti Ed. „Hamangiu” SRL, 2009;
4. **Ghid privind sistemul de asistenţă juridică garantată de stat**/ Zaharia V., Darii L., Ciobanu I., Chişinău, Ed. „Bons Offices” SRL, 2010;
5. **Ghid practic pentru audierea copilului în contact cu sistemul de justiţie/ Țurcan A.,** Chişinău, 2015;
6. **Manualul judecătorului pentru cauze civile**/ Poalelungi M., Filincova S., Sîrcu I., [et al.], Ed. a 2-a. – Chişinău, 2013
7. **Psihologia comunicării**./ Abric J.C., Polirom. 2002
8. **Psihologia influenţei sociale**/ Boncu Şt., Polirom. Iaşi. 2002.
9. **Tratat de procedură civilă**. Vol. 2./ Deleanu I, Bucureşti: ALL Beck, 2005.
10. **Drept procesual civil: Partea Specială**. (Curs universitar) / red. şt. A. Cojuhari – Chişinău, 2009.
11. **Modele de acte judecătoreşti. Procedura civilă**/ Poalelungi M., Ediţia a 2-a, adnotată cu legislaţie şi jurisprudenţa CEDO. Chişinău: Cartdidact, 2005.
12. **Obligaţiuni pozitive în virtutea Convenţiei europene a Drepturilor Omului: Ghid pentru punerea în aplicare a Convenţiei europene a Drepturilor Omului**. / Jean-Francois Akandji-Kombe, Chişinău, 2006. 2. Corneliu Bîrsan.
13. **Convenţia europeană a drepturilor omului. Comentariu pe articole**. Ediţia a II – a Bucureşti, 2010.
14. **Drepturile europene ale omului: înaintarea unei cauze pe baza Convenţiei**./ Luke Clements, Nuala Mole, Alan Simmons, Chişinău, 2005.
15. **Ghid privind punerea în aplicare a articolului 8 al Convenţiei europene pentru drepturile omului**./ Ursula Kilkelly, Chişinău, 2003.
16. **Executarea hotărârilor Curţii Europene a Drepturilor Omului**/ Elisabeth Lambert-Abdelgawad. Chişinău, 2004.
17. **Recunoaşterea şi executarea hotărârilor judecătoreşti străine în materia civilă în Republica Moldova**./ Cojocaru V., Chişinău: USM, 2007.

(b) **Pagini web**

1. <http://www.cnajgs.md>;
2. Consiliul Europei: www.coe.int
3. Curtea Europeană a Drepturilor Omului: www.echr.coe.int
4. Biroului de Informare al Consiliului Europei în Moldova: www.bice.md
5. Asociaţia obştească „Juriştii pentru Drepturile Omului”: www.lhr.md